《天坛松月》
清代·戴梓

深夜冷溶溶，圜邱露气浓。月明时绕雀，松老欲成龙。

古殿浮空翠，晴山落远钟。当年禋祀地，短草乱遗踪。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。